Kisalföld Hulladékgazdálkodási Nonprofit Kft. ügyvezetőjétől

*1. sz. napirend*

**ELŐTERJESZTÉS**

**a Társulási Tanács 2023. december 11-i ülésére**

**Tárgy:** Kisalföldi Hulladékgazdálkodási Nonprofit Kft. 2024. évi üzleti tervének jóváhagyása

**Előterjesztő:** Hancz Attila ügyvezető

|  |
| --- |
| Előkészítő szervezeti egység:  Kisalföld Hulladékgazdálkodási Nonprofit Kft.  Mosonmagyaróvári Polgármesteri Hivatal – Önkormányzati osztály |
| Készítette:  Hancz Attila – ügyvezető |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas. |
| Fehérné dr. Bodó Mariann címzetes főjegyző |

A napirendet **nyilvános ülésen** javasolt tárgyalni, a határozat elfogadásához **egyszerű többség** szükséges.

Tisztelt Társulási Tanács!

A Mosonmagyaróvár Nagytérségi Hulladékgazdálkodási Önkormányzati Társulás – továbbiakban: Társulás - 100%-os tulajdonában lévő gazdasági társasága - Kisalföldi Kommunális Hulladékgazdálkodási Közszolgáltató Nonprofit Kft. – benyújtotta a Társulás felé 2023. november 23-án készült, 2024. évi üzleti tervét.

A Társaság mindig elkötelezett volt abban, hogy a jelenbeli és jövőbeni közszolgáltatás törvényi kihívásainak maximálisan megfeleljen, és ennek szellemében az utóbbi években mindig megtartotta a közszolgáltatás ellátásával összefüggő tevékenységeinek körét.

Elérendő célként tűztük ki azt, hogy a régebben kizárólagosan alkalmazott vegyes hulladékgyűjtés helyébe a csomagolási másodnyersanyag, és a biológiailag lebomló zöld hulladékok szelektív hulladékgyűjtésének minél nagyobb arányú elterjedése lépjen. Ezt a célt az elmúlt években mindig sikerült teljesíteni.

A fent leírtakon túl fejleszteni kívánjuk még a közszolgáltatáshoz kötődő ügyfélszolgálatot, ezen belül a közszolgáltatás lakossági és önkormányzati elégedettségi felmérését, és a felmérésből beérkezett adatok kiértékelésén nyugvó változtatásokat. Természetesen a mérvadó minden esetben a hasznosítási százalékok elérése és teljesítése, ötvözve a lakossági igényekkel. 2023. július 01-től társaságunk mindezt a MOHU MOL Hulladékgazdálkodási Zrt alvállalkozójaként teszi.

Az üzleti terv a korábbi éveknek megfelelően elkülönítve mutatja be a szelektív hulladékgyűjtéssel, a biológiailag lebomló hulladék gyűjtése és hasznosításával terveket, a hulladékgyűjtő-udvarok üzemeltetésére vonatkozó terveket.

A Kisalföld Hulladékgazdálkodási Nonprofit Kft. vezetése elkötelezett abban, hogy a közszolgáltatási területén olyan közszolgáltatást alakítson ki, amely megfelel a jelen kor igényeinek és a Ht. által megfogalmazott elvárásoknak, valamint a MOHU MOL Hulladékgazdálkodási Zrt, mint koncesszor elvárásainak.

Ezen cél elérése érdekében magas színvonalon kívánjuk működtetni továbbra is a közszolgáltatásokat, és a társulási KEOP és KEHOP programok keretében megvalósult és üzemeltetésre átadott létesítményeket, eszközöket. Ezen előirányzott fejlesztések összegzésével a Kft. képes lesz arra, hogy a lakosság megelégedésre valamennyi hulladékáram kezelést a vonatkozó jogszabályok figyelembevételével elvégezze.

A Társaság az elmúlt években az új hulladékkezelési rendszer folyamatos üzemeltetését tartotta prioritásban, a költségek optimalizálása mellett. Szem előtt tartva az értékes, szelektíven gyűjtött hulladékok minél nagyobb arányú újrahasznosítását.

A MOHU MOL Hulladékgazdálkodási Zrt. a jelenlegi szolgáltatókkal való szoros, hosszú távú együttműködést szeretne kialakítani mind a létesítményüzemeltetés, mint a gyűjtés szállítás területén egyaránt. Ehhez a közeli jövőben főleg a gyűjtés, szállítás területén a géppark fejlesztésére lesz szükség.

Az üzleti terv fő számai:

eszközök és források összesen: 574.000 e Ft

saját tőke: 134.000 e Ft

adózott eredmény: 0 e Ft

kötelezettségek: 360.000 e Ft

* ebből hosszú 0 e Ft
* ebből rövid 360.000 e Ft

követelések 400.000 e Ft

pénzeszközök 85.000 e Ft

A gazdasági társaság felügyelőbizottsága a …./2023. (XII.11.) FB. határozatával fogadta el a Kft. 2024. évi üzleti tervét.

Tisztelt Tanács, kérjük az üzleti terv megismerését és elfogadását.

Mosonmagyaróvár, 2023. december 8.

Hancz Attila s.k.

ügyvezető

**Határozati javaslat:**

**…../2023. (XII. 11.) TT határozat**

Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa a Társulás 100%-os tulajdonában lévő Kisalföldi Kommunális Hulladékgazdálkodási Közszolgáltató Nonprofit Kft. 2024. évre szóló üzleti tervét elfogadja.